Aruru

Aruru – viena iš deivių motinų Mesopotamijos mitologijoje. Kai kada įvardijama dievo Enlilio seserimi.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 76. ISBN 978-0-292-70794-8.

Teigiama, kad tai gali būti ikišumeriškos kilmės deivė. Dievų sąraše An = Anum Aruru ir įvairios kitos deivės motinos (Ninhursaga, Ninmah, Nintu, Ninmena, Dingirmah, Mama, Belet-ili) iš esmės jau buvo sutapatintos viena su kita.Gwendolyn Leick (2002). A Dictionary of Ancient Near Eastern Mythology, p. 121.

Minima Gilgamešo epe, pasak kurio, iš molio sutvėrusi Enkidu. Taip buvę atsakyta į priespaudos kamuojamų Uruko (Gilgamešo miesto) gyventojų maldas.Gwendolyn Leick (2002). A Dictionary of Ancient Near Eastern Mythology, p. 44. ISBN 9781134641024. Sukurti Enkidu – lygiavertį varžovą Gilgamešui – Aruru paliepęs dangaus dievas Anu.Gwendolyn Leick (2002). A Dictionary of Ancient Near Eastern Mythology, p. 72. Kaip pasakojama kai kuriose sukūrimo mito atmainose, Aruru sutvėrusi žmones ir nusprendusi jų likimus. Teigiama, kad su Aruru tapatinta deivė Ištarė, vadinta „žmonių giminės kūrėja“.Gwendolyn Leick (2002). A Dictionary of Ancient Near Eastern Mythology, p. 97.

Aruru minima ir šumerų mite „Enlilis ir Sud“. Enlilis, paprašytas deivės Nanibgal, pasiunčia pas nuotaką Sud seserį Aruru. Ji keliauja su didžiuliu karavanu, gabenančiu Enlilio dovanas: laukinius ir prijaukintus gyvūnus, pieno produktus, medų, vaisius, metalus ir brangakmenius. Sud atvykus į Enlilio šventyklą Nipūre, jos veidas apliejamas aliejumi (galbūt tai padaro Aruru).Gwendolyn Leick (2002). A Dictionary of Ancient Near Eastern Mythology, p. 49.

 Šaltiniai 

Kategorija:Mesopotamijos deivės